
ΤΕΥΧΟΣΔΕΥΤΕΡΟ Αρ. Φύλλου 1712 

18 Νοεμβρίου 2004 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Κύρωση του Οργανισμού του Κεφαλαίου Αυτοτελούς 
Διαχείρισης με την επωνυμία «Κληροδότημα Θωμά 
Π. Καπογεωργάκη». 1 

ΑΠΟΦΑΣΕΙΣ 

Καθορισμός αποζημίωσης προέδρου, μελών και 
γραμματέα της Ομάδας Εργασίας στη Γενική 
Γραμματεία Δημόσιας Διοίκησης & Ηλεκτρονικής 
Διακυβέρνησης, για την κατάρτιση νέου Οργανι¬ 
σμού του Υπουργείου Εσωτερικών, Δημόσιας Διοί¬ 
κησης και Αποκέντρωσης». 2 

Πολιτογράφηση του Αλλογενούς Αλλοδαπού ΜΙΡ- 

ΧΟΣΡΑΒΙ ΜΑΤΖΙΝΤτου ΑΖΙΖΟΛΑΧ. 3 

Έγκριση τροποποίησης του άρθρου 10 του ισχύοντος 
Κανονισμού παραχωρήσεως υπό του ιδρύματος 
Επιτροπή Ολυμπίων και Κληρ/των των αιθουσών 
του Ζαππείου Μεγάρου και της περιοχής αυτού 
προς τέλεση εκθέσεων κλπ. (Κ.Υ.Α. 0.648/1284/ 


29.2.1972 ΦΕΚ209Β). 4 

Αύξηση μετοχικού κεφαλαίου του Οργανισμού Σιδη¬ 
ροδρόμων Ελλάδος (ΟΣΕ) ΑΕ για το έτος 2003. ... 5 

Απόκτηση της Ελληνικής ιθαγένειας από τον ΜΟΥΡΑ- 

ΝΤΟΒ ΑΡΙΣΤΕΙΔΗ του ΜΙΧΑΗΛ. 6 

Χορήγηση αδείας ίδρυσης και λειτουργίας Ερασιτε¬ 
χνικής Σχολής Χορού, στην Καρανίκου Αγγελική 

του Ζαχαρία στη Θεσσαλονίκη. 7 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού, στην ΕΙίζαόθΙΙι Αππθ Βίιενν 

στη Θεσσαλονίκη. 8 

Καθιέρωση υπερωριακής εργασίας σε έναν υπάλληλο 
του Δημοτικού Παιδικού Σταθμού Διακοπτού, Ν. 

Αχάίάς έτους 2004. 9 

Μεταβίβαση αρμοδιοτήτων από το Δ.Σ. στον Πρόεδρο 


του Πε.Σ.Υ.Π. Ανατολικής Μακεδονίας και Θράκης. 10 
Μεταβίβαση αρμοδιότητας του Δ.Σ.του Α' Πε.Σ.Υ.Π. Ν. 
Αιγαίου στον Πρόεδρο του Δ.Σ. του Α' Πε.Σ.Υ.Π. Ν. 
Αιγαίου. 11 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο από 1.4.1994 Προεδρικό Διά¬ 
ταγμα περί έγκρισης σύστασηςτου κοινωφελούς ιδρύ¬ 
ματος με την επωνυμία «Ίδρυμα Μελίνας Μερκούρη». 12 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Κύρωση του Οργανισμού του Κεφαλαίου Αυτοτελούς 
Διαχείρισης με την επωνυμία «Κληροδότημα Θωμά Π. 
Καπογεωργάκη». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 3728/26.3.1987 Δημόσια διαθήκη του Θωμά 
Π. Καπογεωργάκη που δημοσιεύθηκε και κηρύχθηκε κυ¬ 
ρία με το αρ. 27/21.7.1989 πρακτικό συνεδρίασης του 
Πρωτοδικείου Λευκάδας. 

2. Τις διατάξεις των άρθρων: α) 96του Α.Ν. 2039/1939, 
β) 101 και 119 του Εισαγωγικού Νόμου του Αστικού Κώδι¬ 
κα και γ) 108 και 110 του Αστικού Κώδικα. 

3. Την από 16.12.2002 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 14650/ΔΙΟΕ 85/17.3.2004 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών με την οποία καθορίσθηκαν οι αρμοδιότητες 
των Υφυπουργών Οικονομίας και Οικονομικών (ΦΕΚ 
519/Β). 

5. Την αριθ. 27304/17.3.2004 κοινή απόφαση του Πρω¬ 
θυπουργού και του Υπουργού Υγείας και Κοινωνικής Αλ¬ 
ληλεγγύης με την οποία ανατέθηκαν αρμοδιότητες 
στους Υφυπουργούς Υγείας και Κοινωνικής Αλληλεγγύης 
(ΦΕΚ 517/Β'). 

Με πρόταση του Υπουργού Εθνικής Παιδείας και Θρη¬ 
σκευμάτων και των Υφυπουργών Οικονομίας και Οικονο¬ 
μικών και Υγείας και Κοινωνικής Αλληλεγγύης αποφασί¬ 
ζουμε: 

Άρθρο μόνο 

1. Εγκρίνουμε την κύρωση του Οργανισμού του Κεφα¬ 
λαίου Αυτοτελούς Διαχείρισης με την επωνυμία «Κληρο¬ 
δότημα Θωμά Π. Καπογεωργάκη», το οποίο κατελείφθη 
με την αριθ. 3728/26.3.1987 Δημόσια διαθήκη του Θωμά 
Π. Καπογεωργάκη που δημοσιεύθηκε και κηρύχθηκε κυ¬ 
ρία με το 27/21.7.1989 πρακτικό συνεδρίασης του Πρω- 
τοδικείουΛευκάδας. 

Το Κληροδότημα τούτο αποτελεί Κεφάλαιο Αυτοτελούς 
Διαχείρισης υπέρ του Γ ενικού Φιλόπτωχου Τ αμείου της Ιε¬ 
ρός Μητροπόλεως Λευκάδος & Ιθάκης, υπάγεται στην 
εποπτεία και τον έλεγχο των Υπουργών Οικονομίας και Οι- 

κονομικών, Υγείας και Κοινωνικής Αλληλεγγύης και Εθνι¬ 
κής Παιδείας και Θρησκευμάτων και διέπεται από τις δια¬ 
τάξεις της ανωτέρω συστατικής του πράξης, του παρακά¬ 
τω οργανισμού, του α.ν. 2039/1939 και των διαταγμάτων 
που εκδόθηκαν ή θα εκδοθούν σε εκτέλεση του νόμου τού¬ 
του. 

2. Ο Οργανισμός αυτός αποτελείται από δεκαέξι (16) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του Κεφαλαίου Αυτοτελούς 
Διαχείρισης με την επωνυμία «Κληροδότημα θωμά Π. Κα- 
πογεωργάκη». 

Άρθρο 1 

Μορφή-Επωνυμία-Σφραγίδα 

Το Κληροδότημα Θωμά Π. Καπογεωργάκη, το οποίο 
κατελείφθη υπέρ του Γενικού Φιλόπτωχου Ταμείου της I. 
Μητροπόλεως Λευκάδος & Ιθάκης με την αριθ. 
3728/26.3.1987 Δημόσια διαθήκη του Θωμά Π. Καπογε- 
ωργάκη, που δημοσιεύθηκε και κηρύχθηκε κυρία με το 
27/21.7.1989 πρακτικό συνεδρίασης του Πρωτοδικείου 
Λευκάδας, αποτελεί Κεφάλαιο Αυτοτελούς Διαχείρισης, 
διακρίνεται από την άλλη περιουσία του Γενικού Φιλό¬ 
πτωχου Ταμείου της I. Μητροπόλεως και διέπεται από τις 
διατάξεις της παραπάνω συστατικής πράξης, του παρό¬ 
ντος οργανισμού, του Α.Ν. 2039/1939, όπως κάθε φορά 
ισχύει ο νόμος αυτός και των διαταγμάτων που εκδόθη¬ 
καν ή θα εκδοθούν σε εκτέλεση του νόμου τούτου. 

Η σφραγίδα του ιδρύματος είναι κυκλική και αναγράφει 
περιμετρικά τη φράση «Κληροδότημα Θωμά Πάνου Κα- 
πογεωργάκη» και στο κέντρο του κύκλου τη λέξη «Λευκά¬ 
δα» και τον αριθμό 1989, χρονολογία θανάτου του διαθέ¬ 
τη. 

Άρθρο 2 

Σκοπός 

Σκοπός του Κληροδοτήματος είναι α) η διάθεση κάθε 
χρόνο οικονομικής βοήθειας για σπουδές σε οικονομικά 
αδύνατους φοιτητές, Σχολών Τριτοβάθμιας Εκπαίδευσης 
β) η διάθεση κάθε χρόνο οικονομικής βοήθειας για το γά¬ 
μο οικονομικά αδυνάτων νεανίδων. 

Άρθρο 3 

Περιουσία-Πόροι 

1. Τηνπεριουσίατου Κληροδοτήματος αποτελείται από 
ένα αστικό ακίνητο (ισόγειο-όροφος) επί της οδού Δαίρ- 
πφελδ κοντά στην κεντρική πλατεία της Λευκάδας και τα 
τυχόν περιουσιακά στοιχεία που θα καταλειφθούν στο 
μέλλον για το κληροδότημα. 

2. Πόροι του Κληροδοτήματος είναι τα μισθώματα του 
παραπάνω ακινήτου, οι τόκοι από τις καταθέσεις του κλη¬ 
ροδοτήματος και οποιαδήποτε και από οπουδήποτε προ¬ 
ερχόμενη χορηγία. 

Άρθρο 4 
Διοίκηση 

Η Διοίκηση, Διαχείριση και εκπροσώπηση του Κληρο¬ 
δοτήματος γίνεται από το εκάστοτε Διοικητικό Συμβούλιο 
του Γενικού Φιλόπτωχου Ταμείου της I. Μητροπόλεως 
Λευκάδος και Ιθάκης που έχει ως πρόεδρο τον εκάστοτε 
Μητροπολίτη της I. Μητροπόλεως Λευκάδος και Ιθάκης. 

Άρθρο 5 

Συνεδριάσεις και Γραμματέας 

1) Η Διαχειριστική Επιτροπή συνεδριάζει στα γραφεία 
της I. Μητροπόλεως Λευκάδος και Ιθάκης, όταν οι υποθέ¬ 
σεις του Κληροδοτήματος το απαιτούν. 

2) Η πρόσκληση των μελών γίνεται γραπτή ή προφορι¬ 


κή και μπορούν να συζητηθούν και θέματα που αφορούν 
μεν το Κληροδότημα αλλά δεν αναφέρονται στην πρό¬ 
σκληση. 

3) Τα πρακτικά καταχωρούνται με τη φροντίδα του 
γραμματέα του Κληροδοτήματος στο βιβλίο πρακτικών 
και υπογράφονται από τα παρόντα μέλη της Διαχειριστι¬ 
κής Επιτροπής. 

4) Καθήκοντα γραμματέα ανατίθενται σε έναν εκ των 
υπαλλήλωντης I. Μητροπόλεως, ο οποίος τηρείτο αρχείο 
του κληροδοτήματος και διεξάγει την αλληλογραφία. 

Άρθρο 6 

Βιβλία και στοιχεία 

1. Από το κληροδότημα τηρούνται υποχρεωτικά τα πα¬ 
ρακάτω βιβλία και στοιχεία: 

α) Βιβλίο πρωτοκόλλου εισερχομένων και εξερχομένων 
εγγράφων. 

β) Βιβλίο πρακτικών συνεδριάσεων στο οποίο γράφο¬ 
νται με χρονολογική σειρά όλες οι αποφάσεις και πράξεις 
της Διαχειριστικής Επιτροπής. 

γ) Βιβλίο ταμείου(εισόδων-εξόδων) του Κληροδοτήμα¬ 
τος ,στο οποίο γράφονται τα έσοδα και έξοδα του αναλυ¬ 
τικά κάθε χρόνο. 

δ) Βιβλίο περιουσιακών στοιχείων. 

ε) Βιβλίο οικονομικής ενίσχυσης κοριτσιών που έρχο¬ 
νται σε γάμο στο οποίο αναγράφονται: Τα ονοματεπώνυ¬ 
μα των κοριτσιών, η κατοικία των, το έτος γεννήσεως, η 
χρονολογία κληρώσεως και το ποσόν, η χρονολογία ανα- 
λήψεως της οικονομικής ενίσχυσης και η Τράπεζα στην 
οποία έγινε η κατάθεση. 

στ) Βιβλίο οικονομικής βοήθειας για σπουδές φοιτητών 
στο οποίο αναγράφονται: Τα ονοματεπώνυμα των φοιτη¬ 
τών, η κατοικία των, το έτος γεννήσεως, η σχολή φοιτή- 
σεως, το έτος σπουδών, η χρονολογία οικονομικής ενι- 
σχύσεως, η Τράπεζα καταθέσεως και η χρονολογία ανα- 
λήψεως της οικονομικής ενισχύσεως. 

2. Η Διαχειριστική Επιτροπή μπορεί να ορίσει με από¬ 
φασή της, αφού το κρίνει σκόπιμο, και την τήρηση άλλων 
βιβλίων ή στοιχείων. 

Άρθρο 7 
Διαχείριση 

1) Η οικονομική διαχείριση του Κληροδοτήματος αρχί¬ 
ζει την Ιην Ιανουάριου και λήγει την 3 Ιην Δεκεμβρίου του 
ίδιου έτους. 

Αυτή γίνεται με βάση προϋπολογισμό και απολογισμό 
εσόδων και εξόδων, που υποβάλλονται για έγκριση στην 
κατά Νόμο αρμόδια Αρχή μέσα στις προθεσμίες που ορί¬ 
ζονται από το άρθρο 104 του α.ν.2039/1939. 

2) Η περιουσία του Κληροδοτήματος που βρίσκεται σε 
μετρητά κατατίθεται σε έντοκο λογαριασμό όψεως ή προ¬ 
θεσμίας σε ένα από τα πιστωτικά ιδρύματατου άρθρου 73 
του α.ν.2039/1939, όπως ισχύει σήμερα. 

Άρθρο 8 

Προσόντα των νεανίδων που δικαιούνται οικονομικής 
ενίσχυσης για γάμο. 

1. Τα προσόντα των υποψήφιων για οικονομική ενίσχυ¬ 
ση άγαμων θηλέων είναι τα παρακάτω: 

α) Οικονομική αδυναμία των δικαιούχων που πιστοποι¬ 
είται όπως ορίζει ο Νόμος. 

β) Ηλικία από 18 έως 40 ετών συμπληρωμένων. 

γ) Για να τύχουν οικονομικής ενίσχυσης για το γάμο 
τους, οινεάνιδες που συγκεντρώνουν τα παραπάνω στοι¬ 
χεία πρέπει όχι μόνο να κατάγονται ή να γεννήθηκαν στην 

πόλη της Λευκάδας ή τους Δήμους του Ν. Λευκάδας, αλ¬ 
λά και να διαμένουν μόνιμα εκεί ή να διέμεναν τουλάχι¬ 
στον προ πενταετίας. 

2. Νεάνιδα που έχει ευνοηθεί με ανάλογο βοήθημα από 
άλλο Κληροδότημα δε μπορεί να επιλεγεί για οικονομική 
ενίσχυση για γάμο, έστω και αν συγκεντρώνει τα παραπά¬ 
νω προσόντα. 

Άρθρο 9 

Καθορισμός του ποσού της οικονομικής ενίσχυσης των 
νεανίδων για γάμο 

Το ύψος της οικονομικής ενίσχυσης των νεανίδων που 
έρχονται σε γάμο, καθώς και ο αριθμός αυτών, θα καθο¬ 
ρίζεται κάθε χρόνο με απόφαση της Διαχειριστικής Επι¬ 
τροπής και θα αναγράφεται στον προϋπολογισμό του 
Κληροδοτήματος, αφού θα αφαιρείται μέρος των εσόδων 
για επισκευή και συντήρηση του αστικού ακινήτου. 

Άρθρο 10 

Διαδικασία της οικονομικής ενίσχυσης των νεανίδων 
για γάμο. 

1. Η Διαχειριστική Επιτροπή κατά το μήνα Σεπτέμβριο, 
κάθε χρόνο, με προκήρυξή της, της οποίας περίληψη δη¬ 
μοσιεύεται 30 τουλάχιστον ημέρες πριν από την ημέρα 
της επιλογής των δικαιούχων δύο φορές σε τοπική εφη¬ 
μερίδα κατά προτίμηση ημερήσια που εκδίδεται στον τό¬ 
πο της επιλογής ή στην περιφέρεια αυτής και μία φορά σε 
ημερήσια Εφημερίδα της Αθήνας, καλείτιςενδιαφερόμε- 
νες νεάνιδες που έχουντις προϋποθέσεις, να υποβάλουν 
σ’ αυτήν μέσα σ’ ένα μήνα από τη δημοσίευση αίτηση με 
τα απαιτούμενα από το άρθρο 8 του παρόντος Οργανι¬ 
σμού δικαιολογητικά. 

2. Μετά τη λήξη της προθεσμίας για την υποβολή των δι- 
καιολογητικών και μέσα σε ένα μήνα από αυτήν, η Διαχει¬ 
ριστική Επιτροπή συνεδριάζει και ελέγχει τις αιτήσεις και 
τα σχετικά δικαιολογητικά και συντάσσει σχετικό πρακτικό. 

3. Στη συνέχεια, και σε μία Κυριακή ή εορτή μέχρι το αρ¬ 
γότερο το μήνα Δεκέμβρη, τελείται επιμνημόσυνη Θεία 
λειτουργία σε μνήμη του διαθέτη Θωμά Πάνου Καπογε- 
ωργάκη μετά την οποία και σε παρουσία κλήρου και λαού, 
ενώπιον της Διαχειριστικής Επιτροπής γίνεταιη κλήρωση. 

4. Μετά την κλήρωση συντάσσεται πρακτικό για την ευ- 
νοηθείσα από τον κλήρο νεάνιδα και στη συνέχεια η Δια¬ 
χειριστική Επιτροπή προβαίνει σε έντοκο με ανατοκισμό 
κάθε εξαμηνία κατάθεση του ποσού οικονομικής ενίσχυ¬ 
σης, στο όνομα της νεάνιδας, στην Τράπεζα στην οποία 
τηρείται ο λογαριασμός του Κληροδοτήματος. 

5. Εντός 10 ημερών από της δημοσιεύσεως μπορούν οι 
ενδιαφερόμενες να υποβάλουν ενστάσεις κατά του πρα¬ 
κτικού επιλογής, επί των οποίων αποφαίνεται η κατά Νό¬ 
μο αρμόδια Αρχή. 

Άρθρο 11 

Ανάληψη του ποσού της οικονομικής ενίσχυσης για 
γάμο νεανίδων 

1. Η ανάληψη από τη δικαιούχο του ποσού που κατατέ¬ 
θηκε στο όνομά της και των τόκων που συσσωρεύθηκαν 
μέχρι τότε γίνεται μετά από σχετική προς την Τράπεζα 
εντολή της Διαχειριστικής Επιτροπής που δίνεται αφού 
προσκομίσει σ’ αυτή αντίγραφο ληξιαρχικής πράξης τε- 
λέσεως του γάμου της. 

2. Αν κάποια από τις δικαιούχους δεν τελέσει γάμο, 
αφού συμπληρώσει το 40ο έτος της ηλικίας της ή πεθά- 
νει, το αρχικό κεφάλαιο και οι τόκοι επιστρέφουν στο Κλη¬ 
ροδότημα με την εντολή της Διαχειριστικής Επιτροπής, 
σε αύξηση των εσόδων του Κληροδοτήματος. 


Άρθρο 12 

Διαδικασία της οικονομικής ενίσχυσης φοιτητών Σχο¬ 
λών της Τριτοβάθμιας Εκπαίδευσης της Ελλάδας 

1. Σκοπός του Κληροδοτήματος τούτου είναι η χωρίς 
διαγωνισμό διάθεση μιας ή περισσοτέρων εφάπαξ κατ’ 
έτος οικονομικής βοήθειας σε οικονομικά αδύνατους 
φοιτητές Σχολών της Τ ριτοβάθμιας Εκπαίδευσης της Ελ¬ 
λάδας, που διακρίνονται για το ήθος και τη φιλομάθειά 
τους. 

2. Το ύψος της οικονομικής ενισχύσεως καθώς και ο 
αριθμός των δικαιούχων, θα καθορίζεται με απόφαση της 
Διαχειριστικής Επιτροπής και θα αναγράφεται στον προ¬ 
ϋπολογισμό του Κληροδοτήματος, αφού αφαιρείται μέ¬ 
ρος των εσόδων για τη συντήρηση και επισκευή του αστι¬ 
κού ακινήτου του Κληροδοτήματος. 

3. Η Διαχειριστική Επιτροπή κάθε χρόνο , κατά το μήνα 
Σεπτέμβριο, με προκήρυξη της οποίας περίληψη δημοσι¬ 
εύεται 30 τουλάχιστον ημέρες πριν από την ημέρα του 
διαγωνισμού δύο φορές σε τοπική εφημερίδα κατά προ¬ 
τίμηση ημερήσια που εκδίδεται στον τόπο τέλεσης του 
διαγωνισμού ή στην περιφέρεια αυτού και μία φορά σε 
ημερήσια εφημερίδα της Αθήνας, προσκαλείτους ενδια¬ 
φερομένους φοιτητές Δημόσιας Εκπαίδευσης, που 
έχουν τα προσόντα, να υποβάλουν μέσα σε ένα μήνα από 
τη δημοσίευση αίτηση μετά σχετικά δικαιολογητικά. 

Άρθρο 13 

Απαιτούμενα δικαιολογητικά υποψηφίων οικονομικής 
βοήθειας. 

1. Αίτηση του ενδιαφερομένου προς το Κληροδότημα. 

2. Πιστοποιητικό γεννήσεωςτου Δήμου κατοικίαςτου. 

3. Πιστοποιητικό οικονομικής αδυναμίας που πιστοποι¬ 
είται όπως ο νόμος ορίζει. 

4. Βεβαίωση Σχολής Τριτοβάθμιας Εκπαίδευσης, στην 
οποία έχει εισαχθεί, ότι φοιτά κανονικά ή ότι είναι γραμ¬ 
μένος και παρακολουθεί μεταπτυχιακές σπουδές και την 
επίδοση (βαθμολογία) του. 

Άρθρο 14 

Επιλογή των δικαιούχων της οικονομικής βοήθειας 

1. Στη συνέχεια, η Διαχειριστική Επιτροπή συνέρχεται 
σε συνεδρίαση και ελέγχει τα δικαιολογητικά των υποψη¬ 
φίων και εάν ο αριθμός των κριθέντων νομίμων και σω¬ 
στών δικαιολογητικών είναι μεγαλύτερος από τον ορι- 
σθέντα με την παρ. 2 του άρθρου 12 του παρόντος Οργα¬ 
νισμού, η επιλογή θα γίνεται με κλήρο. 

2. Μετά την επιλογή ή την κλήρωση συντάσσεται πρα¬ 
κτικό για τους ευνοηθέντες φοιτητές και το ποσό της οι¬ 
κονομικής βοήθειας κατατίθεται στο όνομα του κάθε ευ- 
νοηθέντος, σε πιστωτικό ίδρυμα του άρθρου 7 παρ. 2 του 
παρόντος. 

3. Η ανάληψη του ποσού της οικονομικής βοήθειας γί¬ 
νεται ύστερα από σχετική προς την Ε.Τ.Ε., Υπ/μα Λευκά- 
δος, εντολή της Διαχειριστικής Επιτροπής, που δίνεται 
στον ενδιαφερόμενο, αφού προσκομίσει σ’ αυτή τη βε¬ 
βαίωση που αναφέρεται στην παρ. 4 του άρθρου 13 του 
παρόντος Οργανισμού. 

4. Εντός 10 ημερών από της δημοσιεύσεως μπορούν οι 
ενδιαφερόμενοι να υποβάλουν ενστάσεις κατά του πρα¬ 
κτικού επιλογής, επί των οποίων αποφαίνεται η κατά Νό¬ 
μο αρμόδια Αρχή. 

Άρθρο 15 

Εποπτείατης Πολιτείας 

Το Κληροδότημα υπόκειται στην Εποπτεία και τον έλεγ¬ 
χο των Υπουργείων Οικονομίας και Οικονομικών, Υγείας 

και Κοινωνικής Αλληλεγγύης και Εθνικής Παιδείας και 
Θρησκευμάτων, σύμφωνα με τις διατάξειςτου Α.Ν. 2039/ 
1939,όπως αυτός εκάστοτε ισχύει. 

Άρθρο 16 

Τροποποίηση του Οργανισμού 
Ο Οργανισμός αυτός μπορεί να τροποποιηθεί ή να συ¬ 
μπληρωθεί με Προεδρικό Διάταγμα, ύστερα από πρόταση 
της Διαχειριστικής Επιτροπής του Κληροδοτήματος, σύμ¬ 
φωνα με τις διατάξεις των άρθρων 98 του Α.Ν. 2039/1939. 

Στην Υπουργό Εθνικής Παιδείας και θρησκευμάτων και 
στους Υφυπουργούς Οικονομίας και Οικονομικών και 
Υγείας και Κοινωνικής Αλληλεγγύης αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 29 Οκτωβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

ΥΦΥΠΟΥΡΓΟΣ ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΓΕΩΡΓΙΟΣ ΚΩΝΣΤΑΝΤΟΠΟΥΛΟΣ 
-♦- 

ΑΠΟΦΑΣΕΙΣ 

Αριθ.ΔΙΔΚ/Φ.38/4/22811 (2) 

Καθορισμός αποζημίωσης προέδρου, μελών και γραμμα¬ 
τέα της Ομάδας Εργασίας στη Γενική Γραμματεία Δη¬ 
μόσιας Διοίκησης & Ηλεκτρονικής Διακυβέρνησης, για 
την κατάρτιση νέου Οργανισμού του Υπουργείου Εσω¬ 
τερικών, Δημόσιας Διοίκησης και Αποκέντρωσης». 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) της παρ. 2 του άρθρου 17 του Ν.3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις». 

β) του άρθρου 40 του Ν. 849/1978 όπως συμπληρώθη¬ 
κε με το άρθρο 8του Ν. 2129/1993. 

γ) Του άρθρου 27 του Ν. 2081/1992 (ΦΕΚ 154/Α/1992), 
με το οποίο προστέθηκε άρθρο 29Α στο Ν. 1558/1985 
(ΦΕΚ 137/Α/1985), όπως αντικαταστάθηκε με την παρ. 2α 
του άρθρου 1 του Ν. 2469/1997 «Περιορισμός και βελτίω¬ 
ση της αποτελεσματικότητας των κρατικών δαπανών και 
άλλες διατάξεις» (ΦΕΚ 38/Α/14.3.97). 

δ) του Π.Δ.373/1995 (ΦΕΚ 201/Α/14.9.1995) «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιο¬ 
τήτων του». 

ε) του Π.Δ.400/1995 (ΦΕΚ 226/Α/1.11.1995) «Σύσταση 
Γ ενικής Γ ραμματείας Δημόσιας Διοίκησης και Αποκέντρω¬ 
σης στο Υπουργείο Εσωτερικών, Δημόσιας Διοίκησης και 
Αποκέντρωσης και καθορισμός των αρμοδιοτήτων της». 


στ) του άρθρου 24παρ. 1 του Ν. 3200/2003 (ΦΕΚ281/Α7 
9.12.2003) «Τροποποιήσεις του Ν. 1388/1983 «Ίδρυση 
Εθνικού Κέντρου Δημόσιας Διοίκησης», Ίδρυση Εθνικής 
Σχολής Τοπικής Αυτοδιοίκησης και άλλες διατάξεις». 

ζ) του Π.Δ. 49/1988 (ΦΕΚ 18/Α729.1.1988) «Οργανισμός 
του Υπουργείου Εσωτερικών». 

2. Την υπ’ αριθμ. ΔΙΔΚ/Φ.38/4/11534/24.5.2004 απόφα¬ 
ση του Υπουργού Εσωτερικών, Δημόσιας Διοίκησης και 
Αποκέντρωσης «Συγκρότηση και ορισμός μελών Ομάδας 
Εργασίας στη Γ ενική Γ ραμματεία Δημόσιας Διοίκησης & 
Ηλεκτρονικής Διακυβέρνησης του ΥΠ.ΕΣ.Δ.Δ.Α. για την 
κατάρτιση νέου Οργανισμού του Υπουργείου». 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού ύψους 24.000 (είκοσι τεσσάρων χιλιάδων) 
Ευρώ, που θα καλυφθεί από τη σχετική πρόβλεψη στον 
τακτικό προϋπολογισμό της Γ.Γ.Δ.Δ.Η.Δ. στον Φ. 07-150 
και ΚΑΕ 0515, αποφασίζουμε: 

1. Καθορίζουμε μέχρι 50 τον αριθμό των εκτός ωραρίου 
εργασίας συνεδριάσεων της Ομάδας Εργασίας για την 
κατάρτιση νέου Οργανισμού του Υπουργείου Εσωτερι¬ 
κών, Δημόσιας Διοίκησης και Αποκέντρωσης. 

2. Στον Πρόεδρο, τα μέλη και το γραμματέα της ανωτέ¬ 
ρω Επιτροπής θα καταβληθεί αποζημίωση, σύμφωνα μετά 
οριζόμενα στο άρθρο 17 παρ. 2 του Ν. 3205/2003, ύψους 
40 (σαράντα) Ευρώ για τον καθένα κατά συνεδρίαση. 

3. Η ισχύς της απόφασης αυτής αρχίζει από 24.5.2004 
Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 22 Οκτωβρίου 2004 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

(3) 

Πολιτογράφηση του Αλλογενούς Αλλοδαπού 
ΜΙΡΧΟΣΡΑΒΙ ΜΑΤΖΙΝΤτου ΑΖΙΖΟΛΑΧ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την Φ. 36151/17776/2.11.2004 απόφαση του Υφυ¬ 
πουργού Εσωτερικών Δημ. Διοίκησης &. Αποκ/σης, γίνε¬ 
ται δεκτή η από 25.10.1993 αίτηση πολιτογράφησης του 
αλλογενούς αλλοδαπού ΜΙΡΧΟΣΡΑΒΙ ΜΑΤΖΙΝΤ του ΑΖΙ¬ 
ΖΟΛΑΧ, για την απόκτηση της Ελληνικής Ιθαγένειας. 

Ο ΥΦΥΠΟΥΡΓΟΣ 

Α. ΝΑΚΟΣ 
-♦- 

Αριθ. 1085460/3157/Β0011 (4) 

Έγκριση τροποποίησης του άρθρου 10 του ισχύοντος Κα¬ 
νονισμού παραχωρήσεως υπό του ιδρύματος Επιτρο¬ 
πή Ολυμπίων και Κληρ/τωντων αιθουσών του Ζαππεί- 
ου Μεγάρου και της περιοχής αυτού προς τέλεση εκ¬ 
θέσεων κλπ. (Κ.Υ.Α. 0.648/1284/29.2.1972 ΦΕΚ209Β). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1) Τις διατάξειςτου άρθρου 21 του Α.Ν. 1920/1939(ΦΕΚ 
346Α). 

2) Την αριθ. 1127772/4277/Β0011/15.4.1999 κοινή από¬ 
φαση των Υπουργών Οικονομικών και Ανάπτυξης, περί 
τροποποίησης του άρθρου 10 του ισχύοντος Κανονισμού 
παραχωρήσεως υπό του ιδρύματος Επιτροπή Ολυμπίων 
και Κληρ/των των αιθουσών του Ζαππείου Μεγάρου και 
της περιοχής αυτού. 

3) Το αριθ. 2/15.6.2004 πρακτικό συνεδρίασης του Διοι¬ 
κητικού της Συμβουλίου της Επιτροπής Ολυμπίων και 
Κληρ/των. 

4) Την από 20.7.2004 γνωμοδότηση του Συμβουλίου 
Εθνικών Κληροδοτημάτων. 

5) Την αριθ. 14650/ΔΙΟΕ85/17.3.2004 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών (ΦΕΚ 519Β), περί καθορισμού αρμοδιοτήτων 
των Υφυπουργών Οικονομίας και Οικονομικών. 

6) Την αριθ. Δ15/Α/Φ19/οικ.4889/24.3.2004 κοινή από¬ 
φαση του Πρωθυπουργού και του Υπουργού Ανάπτυξης 
(ΦΕΚ 528Β), περί ανάθεσης αρμοδιοτήτων στους Υφυ¬ 
πουργούς Ανάπτυξης. 

7) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Το άρθρο 10 του ισχύοντος Κανονισμού παραχωρή¬ 
σεως υπό του ιδρύματος Επιτροπή Ολυμπίων και 
Κληρ/των των αιθουσών του Ζαππείου Μεγάρου και της 
περιοχής αυτού προς τέλεση εκθέσεων κλπ., αντικαθί¬ 
σταται ως εξής: 

Άρθρο 10 

Η Επιτροπή Ολυμπίων και Κληροδοτημάτων εισπράττει 
μίσθωμα για τους χώρους του Ζαππείου Μεγάρου και της 
Περιοχής αυτού, που παραχωρεί για χρήση, καθώς και για 
ψύξη, θέρμανση των αιθουσών, κατάτον ακόλουθο τρόπο: 

Α. Για αυτούς που αναλαμβάνουν την τέλεση και οργά¬ 
νωση των εκθέσεων για λογαριασμό δικό τους και για λο¬ 
γαριασμό τρίτων (καλλιτεχνών και γενικά παραγωγών 
κλπ) το καταβλητέο, σύμφωνα με τα ανωτέρω μίσθωμα 
ορίζεται: 

α) Σε ευρώ 2,83 κατά τ.μ. την ημέρα για τους χώρους 
που βρίσκονται μέσα στη Περίμετρο του Ζαππείου Μεγά¬ 
ρου, εκτός του χώρου του Περιστυλίου (αίθριο και στοά) 
που λόγω του ιδιαιτέρου κάλους του ορίζεται μίσθωμα σε 
ευρώ 4.225,97 την ημέρα και των αιθουσών 5 και 14, λόγω 
της ειδικής διαμόρφωσης τους ορίζεται μίσθωμα σε ευρώ 
1.408,66 την ημέρα για ολόκληρο το χρονικό διάστημα 
της μίσθωσης και 

β) Σε ευρώ 1,62 κατά τ.μ. την ημέρα για τους εξωτερι¬ 
κούς χώρους για ολόκληρο το χρονικό διάστημα της μί¬ 
σθωσης τους. 

Στην αίτηση που υποβάλουν στην Επιτροπή Ολυμπίων 
και Κληροδοτημάτων οι αιτούντες χώρους, θα καθορί¬ 
ζουν το κατά τ.μ. ποσό αποζημίωσης που θα δικαιούνται 
να αξιώσουν, από τον κάθε επιμέρους εκθέτη για το χώρο 
που του παρέχουν, την κατασκευή του Περιπτέρου και τη 
διαφήμιση που θα κάνουν για την έκθεση. 

Β. Γ ια τις εκθέσεις που οργανώνονται και λειτουργούν 
από Κρατικές Υπηρεσίες και Οργανισμούς, Νομικά Πρό¬ 
σωπα Δημοσίου Δικαίου, Οργανισμούς Τοπικής Αυτοδιοί¬ 
κησης (ΟΤΑ), βιοτεχνικά, βιομηχανικά, τεχνικά και καλλι¬ 
τεχνικά επιμελητήρια, γεωκτηνοτροφικούς συνεταιρι¬ 
σμούς και τις ενώσεις τους, το καταβλητέο κατά τα 
ανωτέρω μίσθωμα ορίζεται: 

α) Σε ευρώ 1,02 κατά τ.μ. την ημέρα για τους χώρους 
που βρίσκονται μέσα στην Περίμετρο του Ζαππείου Με¬ 


γάρου, εκτός του χώρου του Περιστυλίου (αίθριο και 
στοά) που λόγω του ιδιαιτέρου κάλους του ορίζεται μί¬ 
σθωμα σε ευρώ 1.408,66 την ημέρα και των αιθουσών 5 
και 14, λόγω της ειδικής διαμόρφωσης τους ορίζεται μί¬ 
σθωμα σε ευρώ 475,42 την ημέρα για ολόκληρο το χρονι¬ 
κό διάστημα της μίσθωσης και 

β) Σε ευρώ 0,61 κατά τ.μ. την ημέρα για τους εξωτερι¬ 
κούς χώρους για ολόκληρο το χρονικό διάστημα της μί¬ 
σθωσης τους, χωρίς να απαιτείται γι’ αυτούς άλλη διατύ¬ 
πωση για την παραχώρηση των χώρων που βρίσκονται μέ¬ 
σα στο Ζάππειο Μέγαρο και των εξωτερικών χώρων. 

Γ. Ειδικά για την παραχώρηση των ορόφων (πατάρια) 
των αιθουσών α) 18 και 22-23 το μίσθωμα ορίζεται για την 
περίπτωση Α του παρόντος άρθρου σε ευρώ 1,62 και β) 
των 19, 20 και 21 σε ευρώ 1,24 κατά τ.μ. την ημέρα, για 
ολόκληρο το χρονικό διάστημα της μίσθωσης. Γιαταπρό¬ 
σωπα της περίπτωσης Β του παρόντος άρθρου το μίσθω¬ 
μα των ορόφων (πατάρια) των αιθουσών α) 18 και 22-23 
ορίζεται σε ευρώ 0,61 και β) των 19,20 και 21 σε ευρώ 0.41 
κατά τ.μ. την ημέρα, για ολόκληρο το χρονικό διάστημα 
της μίσθωσης. 

Δ. Στην περίπτωση καθιέρωσης από του Α' και Β' οργα¬ 
νωτές εκθέσεων εισιτηρίου εισόδου, σύμφωνα με οριζό¬ 
μενες από το νόμο διατυπώσεις, η Επιτροπή Ολυμπίων 
και Κληροδοτημάτων δικαιούται ποσοστό 20% πάνω στην 
ακαθάριστη ολική τιμή κάθε εισιτηρίου που θα κατατίθε¬ 
ται από τους οργανωτές μετά τη λήξη της έκθεσης στο λο¬ 
γαριασμό της Ε.Ο. & Κ. στην Εθνική Τράπεζα της Ελλάδος 
και θα προσκομίζεται στην Ε.Ο. & Κ. η σχετική απόδειξη. 
Από τους διοργανωτές θα παραδίδεται κάθε βράδυ στην 
Επιτροπή Ολυμπίων και Κληροδοτημάτων έγγραφη βε¬ 
βαίωση για τα διατεθέντα εισιτήρια. 

Η Επιτροπή Ολυμπίων και Κληροδοτημάτων έχει το δι¬ 
καίωμα να ελέγχει τα εισιτήρια που διατίθενται στην έκ¬ 
θεση. 

Ε. Τα ανωτέρω οριζόμενα ισχύουν για κάθε είδους πα¬ 
ραχωρήσεις των αιθουσών του Ζαππείου Μεγάρου και 
της Περιοχής αυτού (συνεδριάσεις, εκδηλώσεις, γιορτές, 
βιντεοσκοπήσεις, λήψεις κινηματογραφικών σκηνών, δια¬ 
φημιστικών κλπ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΠΕΤΡΟΣ ΔΟΥΚΑΣ I. ΠΑΠΑΘΑΝΑΣΙΟΥ 

-♦- 

Αριθ.2/18712/0025 (5) 

Αύξηση μετοχικού κεφαλαίου του Οργανισμού Σιδηρο¬ 
δρόμων Ελλάδος (ΟΣΕ) ΑΕ για το έτος 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 25 και 26 του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137 Α'/ 
26.9.1985). 

2. Τις διατάξεις του άρθρου 12 του Ν. 2469/1997 «Πε¬ 
ριορισμός και Βελτίωση της αποτελεσματικότητας των 
Κρατικών Δαπανών» (ΦΕΚ 38/Α714.3.1997). 




22290 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τις διατάξεις του άρθρου 4 παράγρ. 6 του Ν. 2671/ 
1998 «Ρύθμιση θεμάτων του Οργανισμού Σιδηροδρόμων 
Ελλάδος (ΟΣΕ) και άλλες διατάξεις» (ΦΕΚ 289/Α7 
28.12.1998). 

4. Τα υπ’ αριθμ. 2500909/7.4.2004 και 2501282/1.6.2004 
έγγραφατου ΟΣΕ μετά οποία ζητάειτην έκδοση σχετικής 
απόφασης. 

5. Το υπ’ αριθμ. Φ. 11/21161/1570/21.6.2004 έγγραφο 
της Δ/νσης Εμπορευματικών Μεταφορών της Γενικής 
Δ/νσης Μεταφορών του Υπουργείου Μεταφορών και Επι¬ 
κοινωνιών, στο οποίο αναφέρεται ότι ο ΟΣΕ χρηματοδο¬ 
τήθηκε με το ποσό τωντριακοσίων δώδεκα εκατομμυρίων 
διακοσίων ογδόντα πέντε χιλιάδων ογδόντα ενός Ευρώ 
και ογδόντα ενός λεπτών (312.285.081,81 ευρώ) για το 
οποίο θα πρέπει να ακολουθήσει αντίστοιχη αύξηση του 
μετοχικού του κεφαλαίου για το έτος 2003 αφαιρουμένου 
ποσού τριών εκατομμυρίων πεντακοσίων εβδομήντα πέ¬ 
ντε χιλιάδων πεντακοσίων οκτώ Ευρώ και τριάντα εννέα 
λεπτών (3.575.508,39 ευρώ) το οποίο παρέμεινε αδιάθε¬ 
το και επιστράφηκε στην Τράπεζα της Ελλάδος. 

6. Το γεγονός ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη σε βάρος του 
Κρατικού Προϋπολογισμού 

7. Το Προεδρικό Διάταγμα υπ’ αριθμ. 81/21.3.2002 
(ΦΕΚ 5, τ.Α' «Συγχώνευση των Υπουργείων Εθνικής Οικο¬ 
νομίας και Οικονομικών στο Υπουργείο Οικονομίας και Οι¬ 
κονομικών». 

8. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων» των Υφυπουρ¬ 
γών Οικονομίας και Οικονομικών (ΦΕΚ 519/τ.Β'/ 
17.3.2004), αποφασίζουμε: 

Την αύξηση υπέρ του Ελληνικού Δημοσίου του μετοχι¬ 
κού κεφαλαίου της ΟΣΕ Α.Ε. με την έκδοση ονομαστικών 
μετοχών ίσης αξίας με το ποσό των τριακοσίων οχτώ εκα- 
τομμυρίων εφτακοσίων εννιά χιλιάδων πεντακοσίων 
εβδομήντα τριών Ευρώ και σαράντα δύο λεπτών 
(308.709.573,42 ευρώ), το οποίο αντιπροσωπεύει επιχο¬ 
ρηγήσεις ύψους 312.285.081,81 Ευρώ που καταβλήθη¬ 
καν στην ΟΣΕ από το Γενικό Κρατικό Προϋπολογισμό 
(Πρόγραμμα Δημοσίων Επενδύσεων) για το έτος 2003 
μειούμενες κατά το ποσό των τριών εκατομμυρίων πεντα¬ 
κοσίων εβδομήντα πέντε χιλιάδων πεντακοσίων οχτώ ευ¬ 
ρώ και τριάντα εννέα λεπτών (3.575.508,39) ευρώ το 
οποίο παρέμεινε αδιάθετο και επιστράφηκε στην Τράπε¬ 
ζα της Ελλάδος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουλίου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΠΕΤΡΟΣ ΔΟΥΚΑΣ ΜΙΧΑΛΗΣ ΛΙΑΠΗΣ 

-♦- 

( 6 ) 

Απόκτηση της Ελληνικής ιθαγένειας από τον 
ΜΟΥΡΑΝΤΟΒ ΑΡΙΣΤΕΙΔΗ του ΜΙΧΑΗΛ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Με την υπ’ αριθμ. 10078/2004 απόφαση του ΓΕΝΙΚΟΥ 
ΓΡΑΜΜΑΤΕΑ ΠΕΡΙΦΕΡΕΙΑΣ ΑΝ. ΜΑΚ. και ΘΡΑΚΗΣ η 


οποία εκδόθηκε σύμφωνα με τις διατάξεις του αρθ. 1 του 
Ν. 2790/2000 (ΦΕΚ 24 Α/16.2.2002) όπως τροποποιήθηκε 
από τον Ν. 29100/2001 (ΦΕΚ 91/2.5/2001, τ.Α') «Είσοδος 
και παραμονή αλλοδαπών στην Ελλάδα, Κτήση της Ελλη¬ 
νικής ιθαγένειας με πολιτογράφηση και άλλες διατάξεις», 
γίνεται δεκτή η από 16.10.2002 αίτηση για απόκτηση της 
Ελληνικής Ιθαγένειας του ομογενούς ΜΟΥΡΑΝΤΟΒ 
ΑΡΙΣΤΕΙΔΗ του ΜΙΧΑΗΛ και της ΠΑΡΘΕΝΑΣ και εξελληνι- 
σμού του επωνύμου του σε ΜΟΥΡΑΤΙΔΗΣ. 

Με εντολή Γενικού Γραμματέα Περιφέρειας 
Η Διευθύντρια 
Ε. ΚΛΑΔΟΥ 

-♦- 

Αριθ. 2625 (7) 

Χορήγηση αδείας ίδρυσης και λειτουργίας Ερασιτεχνι¬ 
κής Σχολής Χορού, στην Καρανίκου Αγγελική του Ζα¬ 
χαρία στη Θεσσαλονίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Π.Δ. 30/1996 «Κώδικας Νομαρχια¬ 
κής Αυτοδιοίκησης» των ισχυουσών διατάξεων για τη Νο¬ 
μαρχιακή Αυτοδιοίκηση. 

2. Τον Οργανισμό Νομαρχιακής Αυτοδιοίκησης που δη¬ 
μοσιεύτηκε στις 11.5.1995 (ΦΕΚ 392 τ.Β'), όπως τροπο¬ 
ποιήθηκε με την υπ’ αριθμ. 75/23.4.2001 πράξη Νομαρ¬ 
χιακού Συμβουλίου (ΦΕΚ544/11.5.2001 τ.Β'). 

3. Το Π.Δ. 347/6.10.1986 (ΦΕΚ 154 τ.Α') «Μεταβίβαση 
στις Νομαρχιακές Αυτοδιοικήσεις αρμοδιοτήτων του 
Υπουργείου Πολιτισμού». 

4. Το Νόμο 1158/1981 «Περί οργανώσεως καιδιοικήσε- 
ως Σχολών Ανωτέρας Καλλιτεχνικής Εκπαίδευσης κ.λπ.» 
(ΦΕΚ 127/Α/13.5.1981 . 

5. Το Π.Δ. 457/1983 «Ίδρυση καιλειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

6. Την υπ’ αριθμ. 10/17143/30.6.2004 απόφαση του Νο¬ 
μάρχη Θεσ/νίκης, με την οποία ανατέθηκε στον Τσαμα- 
σλή Γεώργιο, Εντεταλμένο Νομαρχιακό Σύμβουλο σε θέ¬ 
ματα Πολιτισμού και Τουρισμού, να υπογράφει πράξεις 
και έγγραφα με την διατύπωση «Εντολή Νομάρχη». 

7. Την αίτηση της Καρανίκου Αγγελικής του Ζαχαρία κα¬ 
τοίκου Καλαμαριάς Θεσ/νίκης (Σουρμένων 85) διπλωμα¬ 
τούχου της Ανωτέρας Επαγγελματικής Ιδιωτικής Σχολής 
Χορού Ραλού Μάνου και τα συνοδεύοντα αυτής δικαιο- 
λογητικά. 

8. Το πρακτικό αυτοψίας της επιτροπής που συγκροτή¬ 
θηκε με την υπ’ αριθμ. 450/19.2.2004 απόφαση του Νο¬ 
μάρχη Θεσ/νίκης κατά τις διατάξεις του άρθρου 6, παρ. 4 
του Νόμου 1158/1981, όπως αυτές τροποποιήθηκαν με 
την ΔΙΟΙΚ/Β/2436/15.1.1985 (ΦΕΚ 31/Β/21.1.1985) ΚΥΑ 
των Υπουργών Προεδρίας της Κυβέρνησης και Πολιτι¬ 
σμού και Επιστημών, και αφορά το επί της οδού Φλέμιγκ 
16 στη Θεσ/νίκη κτίριο (ισόγειο κατάστημα), αποφασί¬ 
ζουμε: 

Χορηγούμε στην Καρανίκου Αγγελικής του Ζαχαρία, δι¬ 
πλωματούχο της Ανωτέρας Επαγγελματικής Ιδιωτικής 
Σχολής Χορού Ρολού Μάνου, κάτοικο Σουρμένων 85 Κα¬ 
λαμαριά Θεσ/νίκης, άδεια ίδρυσης και λειτουργίας Ερα¬ 
σιτεχνικής Σχολής Χορού με την επωνυμία «ΒΟϋΥ δΟΨΕ» 
(Σώμα Ψυχή). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Έδρα της σχολής ορίζεται η Θεσ/νίκη οδός Φλέμιγκ 16, 
Η σχολή θα αρχίσειτη λειτουργία της από το σχολικό έτος 
2004-2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 4 Νοεμβρίου 2004 
Με εντολή Νομάρχη 
Ο Εντεταλμάνος Σύμβουλος 
ΓΕΩΡΓΙΟΣ ΤΣΑΜΑΣΛΗΣ 

- 1 - 

Αριθ. 2032 (8) 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού, στην ΕΙίζαόθΙΙι Αιίπθ Βόανν στη 
Θεσσαλονίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Π.Δ. 30/1996 «Κώδικας Νομαρχια¬ 
κής Αυτοδιοίκησης» των ισχυουσών διατάξεων για τη Νο¬ 
μαρχιακή Αυτοδιοίκηση. 

2. Τον Οργανισμό Νομαρχιακής Αυτοδιοίκησης που δη¬ 
μοσιεύτηκε στις 11.5.1995 (ΦΕΚ 392 τ.Β'), όπως τροπο¬ 
ποιήθηκε με την υπ’ αριθμ. 75/23.4.2001 πράξη Νομαρ¬ 
χιακού Συμβουλίου (ΦΕΚ544/11.5.2001 τ.Β'). 

3. Το Π.Δ. 347/610.1986 (ΦΕΚ 154 τ.Α') «Μεταβίβαση 
στις Νομαρχιακές Αυτοδιοικήσεις αρμοδιοτήτων του 
Υπουργείου Πολιτισμού». 

4. Το Νόμο 1158/1981 «Περί οργανώσεως καιδιοικήσε- 
ως Σχολών Ανωτέρας Καλλιτεχνικής Εκπαίδευσης κ.λπ.» 
(ΦΕΚ 127/Α/13.5.1 

5. Το Π.Δ. 457/1983 «Ίδρυση καιλειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

6. Την υπ’ αριθμ. 10/17143/30.6.2004 απόφαση του Νο¬ 
μάρχη Θεσ/νίκης, με την οποία ανατέθηκε στον Τσαμα- 
σλή Γεώργιο, Εντεταλμένο Νομαρχιακό Σύμβουλο σε θέ¬ 
ματα Πολιτισμού και Τουρισμού, να υπογράφει πράξεις 
και έγγραφα με την διατύπωση «Εντολή Νομάρχη». 

7. Την αίτηση της ΕΝζαόθΙΟ Αιίπθ δάανν κατοίκου Θέρμης 
Θεσ/νίκης, διπλωματούχου της Βασιλικής Ακαδημίας Χο¬ 
ρού της Αγγλίας και τα συνοδεύοντα αυτής δικαιολογητικά. 

8. Το πρακτικό αυτοψίας της επιτροπής που συγκροτή¬ 
θηκε με την υπ’ αριθμ. 450/19.2.2004 απόφαση του Νο¬ 
μάρχη Θεσ/νίκης κατά τις διατάξεις του άρθρου 6, παρ. 4 
του Νόμου 1158/1981, όπως αυτές τροποποιήθηκαν με 
την ΔΙΟΙΚ/Β/2436/15.1.1985 (ΦΕΚ 31 /Β/21.1.1985) ΚΥΑ 
των Υπουργών Προεδρίας της Κυβέρνησης και Πολιτι¬ 
σμού και Επιστημών και αφορά το επί της οδού Δορυλαί- 
ου 86 με Νεοφύτου Δούκα στην Κάτω Τούμπα Θεσ/νίκης 
κτίριο, αποφασίζουμε: 

Χορηγούμε στην ΕΝζαόθΙΙτ Αππθ δόενν διπλωματούχο 
της Βασιλικής Ακαδημίας Χορού της Αγγλίας, κατοίκου 
Θεσ/νίκης άδεια ίδρυσης και λειτουργίας Ερασιτεχνικής 
Σχολής Χορού με την επωνυμία «Χοροδημιουργίες». 

Έδρα της σχολής ορίζεται η Θεσ/νίκη (οδόςΔορυλαίου 
86 με Νεοφύτου Δούκα). Η σχολή θα αρχίσειτη λειτουρ¬ 
γία της από το σχολικό έτος 2004 - 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 2 Νοεμβρίου 2004 
Με εντολή Νομάρχη 
Ο Εντεταλμάνος Σύμβουλος 
ΓΕΩΡΓΙΟΣ ΤΣΑΜΑΣΛΗΣ 


Αριθ. 20 (9) 

Καθιέρωση υπερωριακής εργασίας σε έναν υπάλληλο 
του Δημοτικού Παιδικού Σταθμού Διακοπτού, Ν. 
Αχάίας έτους 2004. 

Ο ΠΡΟΕΔΡΟΣ ΤΟΥ Ν.Π.Δ.Δ. 

«ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΔΙΑΚΟΠΤΟΥ» 

Ν. ΑΧΑΪΑΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003, σχετι¬ 
κά με την καθιέρωση υπερωριακής εργασίας. 

2. Τις διατάξεις του άρθρου 106τουΝ. 1188/1981 όπως 
αντικαταστάθηκε με την παράγραφο 15του άρθρου 8του 
Ν. 2307/1995 και την παράγραφο 10 του άρθρου 12 του 
Ν. 2503/1997,σύμφωνα με το οποίο η καθιέρωση υπερω- 
ριακής εργασίας διαπιστώνεται με απόφαση του αρμοδί¬ 
ου για το διορισμό οργάνου. 

3. Την ύπαρξη γραμμένης πίστωσης στον προϋπολογι¬ 
σμό έτους 2004 του Ν.Π.Δ.Δ. για την αντιμετώπιση της δα¬ 
πάνης που θα προκύψει, αποφασίζουμε: 

Καθορίζουμε υπερωριακήαπάσχόληση-εργασία για το 
έτος 2004, σε έναν υπάλληλο του Δημοτικού Παιδικού 
Σταθμού Διακοπτού για απογευματινή εργασία και γιατην 
διεκπεραίωση - αντιμετώπιση εκτάκτων ή επειγουσών 
αναγκών του Ν.Π.Δ.Δ. και την εξυπηρέτηση διαφόρων 
υπηρεσιακών αναγκών που εποχιακά προκύπτουν. 

Οι ώρες υπερωριακής απασχόλησης δεν θα υπερβαί¬ 
νουν τις 300 και η δαπάνη ποσού 2000 ευρώ, έχει προ- 
βλεφθεί και εγγράφει στον ΚΑΕ 113.1 του προϋπολογι¬ 
σμού 2004. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Διακοπτό, 20 Αυγούστου 2004 
Ο Πρόεδρος 
ΧΡΗΣΤΟΣ ΠΡΑΠΠΑΣ 

-♦- 

Αριθ. 266 (10) 

Μεταβίβαση αρμοδιοτήτων από το Δ.Σ. στον Πρόεδρο 
του Πε.Σ.Υ.Π. Ανατολικής Μακεδονία και Θράκης. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Πε.Σ.Υ.Π. 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις των άρθρου 21 του Ν. 2946/2001 (ΦΕΚ 
224 Α'), όπως τροποποιήθηκε με τις διατάξεις του Ν. 
3204/2003 (ΦΕΚ 296/23.12.2003τ.Α'). 

2. Τις διατάξεις του άρ. 9 του Ν. 2690/1999 (ΦΕΚ 45/ 
9.3.1999τ.Α'). 

3. Την υπ’ αριθμ. 2/23ης/21.10.2004 απόφαση του Δ.Σ. 
του Πε.Σ.Υ.Π. Ανατολικής Μακεδονίας - Θράκης, αποφα¬ 
σίζουμε: 

Μεταβιβάζουμε την αρμοδιότητα έκδοσης αποφάσεων 
αναφορικά με αποσπάσεις, σύ μφωνα με τις διατάξεις του 
άρ. 21 του Ν. 2946/2001 (Θέματα συνυπηρέτησης με έν¬ 
στολους - ΦΕΚ 224 Α'), τακτικών υπαλλήλων και υπαλλή¬ 
λων ιδιωτικού δικαίου αορίστου χρόνου μεταξύ υπηρε¬ 
σιών του ίδιου Πε.Σ.Υ.Π. ή των διασυνδεόμενων με αυτό 
νομικών προσώπων της παρ. 10 του άρ. 13 του Ν. 2889/ 
2001, καθώς και αποσπάσεις υπαλλήλων σε υπηρεσίες 
άλλου Πε.Σ.Υ.Π. ή διασυνδεόμενων με αυτό νομικών προ- 

σώπωντηςπαρ. ΙΟτουάρ. 13του Ν. 2889/2001 στον Πρό¬ 
εδρο του Πε.Σ.Υ.Π. Ανατολικής Μακεδονίας - Θράκης. 

Από τις διατάξεις αυτής της απόφασης δενπροκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 26 Οκτωβρίου 2004 

Ο Πρόεδρος του Δ.Σ. 

ΘΕΜΙΣΤΟΚΛΗΣ ΣΠΥΡΙΔΟΠΟΥΛΟΣ 

-♦- 

Αριθ. Δ3.1/οικ.4535 (11) 

Μεταβίβαση αρμοδιότηταςτουΔ.Σ.του Α' Πε.Σ.Υ.Π. Ν. Αι¬ 
γαίου στον Πρόεδρο του Δ.Σ. του Α' Πε.Σ.Υ.Π. Ν. Αι¬ 
γαίου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ 
Α' Πε.Σ.Υ.Π. ΝΟΤΙΟΥ ΑΙΓΑΙΟΥ 

Έχοντας υπόψη τις διατάξεις. 

1. Τηςπαρ. 5 εδάφιο θ'του άρθρου 2 του Ν. 2889/2001 
σύμφωνα με τις οποίες ο Πρόεδρος ασκεί όλες τις αρμο¬ 
διότητες που προβλέπονται από τις διατάξεις του νόμου 
αυτού και όσες του αναθέτει το Δ.Σ. του Πε.Σ.Υ. 

2. Του άρθρου 21 του Ν. 2946/2001 περί αποσπάσεων 
λόγω συνυπηρέτησης με ένστολο σύζυγο. 

3. Τηςπαρ. 4του άρθρου 2του Ν. 2889/2001 όπως συ¬ 
μπληρώθηκαν με την παρ 7 του άρθρου 2 του Ν 3204/ 
2003 περ. κγ'. 

4. Των παρ. 1,2,3,4 του άρθρου 9 του Ν. 2690/1999 και 
το γεγονός ότι από τις διατάξεις αυτής της απόφασης δεν 
προκαλείται δαπάνη εις βάρος του κρατικού προϋπολο¬ 
γισμού. 

5. Την υπ’ αριθμ. 2.7/59/9.11.2004 απόφαση του, απο¬ 
φασίζει: 


Μεταβιβάζει στον Πρόεδρο του Δ.Σ. του Α' Πε.Σ.Υ.Π. Ν. 
Αιγαίου την αρμοδιότητα της διάταξης της παρ. 7 του άρ¬ 
θρου 2 του Ν. 3204/2003 περ. κγ', κατά το μέρος που αφο¬ 
ρά την απόφαση και την έκδοση πράξης απόσπασης σύμ¬ 
φωνα με τις διατάξεις του άρθρου 21 του Ν. 2946/2001 
(ΦΕΚ 224/Α'), τακτικών υπαλλήλων και υπαλλήλων ιδιωτι¬ 
κού δικαίου αορίστου χρόνου α) μεταξύ υπηρεσιών του 
ίδιου Πε.Σ.Υ.Π. ή των διασυνδεομένων με αυτό νομικών 
προσώπων της παρ 10 του άρθρου 13 του Ν. 2889/2001 
καθώς και β) από και σε υπηρεσίες άλλου Πε.Σ.Υ.Π. ή των 
διασυνδεομένων με αυτά νομικών προσώπωντης παρ. 10 
του άρθρου 13του Ν. 2889/2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 10 Νοεμβρίου 2004 

Ο Πρόεδρος του Δ.Σ. 

ΠΑΝΑΓΙΩΤΗΣ ΕΥΘΥΒΟΥΛΙΔΗΣ 

-*- 

ΔΙΟΡΘΩ ΣΕΙΣ ΣΦΑΛ ΜΑΤΩΝ 

(12) 

Στο από 1.4.1994 Προεδρικού Διατάγματος περί έγκρι¬ 
σης σύστασης του κοινωφελούς ιδρύματος με την επω¬ 
νυμία «Ίδρυμα Μελίνας Μερκούρη» και κύρωσης του ορ¬ 
γανισμού αυτού, που δημοσιεύτηκε στο ΦΕΚ 263/ 
12.4.1994 (τεύχος Β') διορθώνεται το αναφερόμενο στο 
άρθρο 4 (Διοικητικό Συμβούλιο) παρ. 1 πατρώνυμο του 
υπ’ αριθ. 4 μέλους του Διοικητικού Συμβουλίου Χρήστου 
Ζουράρι από το εσφαλμένο «Νικολάου», 
στο ορθό «Γεωργίου». 

(Από το Υπ. Οικ. & Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




